wannaphong/clean_thaiwikipedia huggingface dataset:
# ดนตรีไทย
ดนตรีไทย เป็นศิลปะแขนงหนึ่งของไทย ได้รับอิทธิพลมาจากประเทศต่าง ๆ เช่น อินเดีย, จีน, มาเลเซีย และอื่น ๆ เครื่องดนตรีมี 4 ประเภท ดีด สี ตี เป่า

เล่น วรรณคดี "ไตรภูมิพระร่วง" กล่าวถึงเครื่องดนตรี ได้แก่ ฆ้อง กลอง ฉิ่ง  ฉาบ บัณเฑาะว์ พิณ ซอ ปี่ไฉน ระฆัง กรับ 

สมัยกรุงศรีอยุธยา มีวงปี่พาทย์ที่ยังคงรูปแบบปี่พาทย์เครื่องห้าเหมือนเช่นสมัยกรุงสุโขทัย แต่เพิ่มระนาดเอกเข้าไป นับแต่นั้นวงปี่พาทย์จึงประกอบด้วย ระนาดเอก ปี่ใน ฆ้องวงใหญ่ กลองทัด ตะโพน ฉิ่ง ส่วนวงมโหรีพัฒนาจากวงมโหรีเครื่องสี่ เป็นมโหรีเครื่องหก เพิ่มขลุ่ย และรำมะนา รวมเป็นมี ซอสามสาย กระจับปี่ ทับ (โทน) รำมะนา ขลุ่ย และกรับพวง

ถึงสมัยรัตนโกสินทร์ เริ่มจากรัชกาลที่ 1 เพิ่มกลองทัดเข้าวงปี่พาทย์อีก 1 ลูก รวมเป็น 2 ลูก ตัวผู้เสียงสูง ตัวเมียเสียงต่ำ รัชกาลที่ 2 ทรงพระปรีชาสามารถการดนตรี ทรงซอสามสาย คู่พระหัตถ์คือซอสายฟ้าฟาด และทรงพระราชนิพนธ์เพลงไทย บุหลันลอยเลื่อน รัชสมัยนี้เกิดกลองสองหน้าพัฒนามาจากเปิงมางของมอญ พอในรัชกาลที่ 3 พัฒนาเป็นวงปี่พาทย์เครื่องคู่ มีการประดิษฐ์ระนาดทุ้มคู่กับระนาดเอก และฆ้องวงเล็กให้คู่กับฆ้องวงใหญ่

รัชกาลที่ 4 เกิดวงปี่พาทย์เครื่องใหญ่พร้อมการประดิษฐ์ระนาดเอกเหล็ก และระนาดทุ้มเหล็ก รัชกาลที่ 5 สมเด็จฯ กรมพระยานริศรานุวัติวงศ์ทรงคิดค้นวงปี่พาทย์ดึกดำบรรพ์ประกอบการแสดงละครดึกดำบรรพ์ ในรัชกาลที่ 6 นำวงดนตรีของมอญเข้าผสมเรียกวงปี่พาทย์มอญโดยหลวงประดิษฐไพเราะ (ศร ศิลปบรรเลง) มีการนำอังกะลุงเข้ามาเผยแพร่เป็นครั้งแรก และนำเครื่องดนตรีต่างชาติ เช่น ขิม ออร์แกนของฝรั่งมาผสมเป็นวงเครื่องสายผสม แล้วจึงเป็นดนตรีไทยที่เราได้เห็นจนถึงปัจจุบันนี้ ทั้งความแตกต่างระหว่างวงต่าง ๆ ผู้ประพันธ์ท่าน

 เครื่องดนตรีไทย 

เครื่องดนตรีไทยแบ่งตามลักษณะการทำให้เกิดเสียงได้เป็น 4 ประเภท คือ เครื่องดีด เครื่องสี เครื่องตี และเครื่องเป่า

 เครื่องดีด 
 จะเข้
 กระจับปี่
 พิณ ได้แก่ พิณเปี๊ยะ พิณน้ำเต้า พิณอีสาน 
 ซึง

 เครื่องสี 
 ซอด้วง
 ซอสามสาย
 ซออู้
 สะล้อ
 ซอแฝด
 รือบับ
 ซอกันตรึม

 เครื่องตี 
 กรับ ได้แก่ กรับคู่,กรับพวงและกรับเสภา
 ระนาด ได้แก่ ระนาดเอก, ระนาดทุ้ม, ระนาดเอกมโหรี, ระนาดทุ้มมโหรี, ระนาดเอกเหล็ก, ระนาดทุ้มเหล็ก, ระนาดแก้ว
 ฆ้อง ได้แก่ ฆ้องมโหรี, ฆ้องมอญ, ฆ้องวงใหญ่, ฆ้องวงเล็ก, ฆ้องโหม่ง, ฆ้องกระแต, ฆ้องระเบ็ง
 ขิม
 ฉาบ
 ฉิ่ง
 กลอง ได้แก่ กลองแขก, กลองมลายู, ตะโพน, ตะโพนมอญ, กลองทัด, กลองตุ๊ก, กลองยาว, มโหระทึก, บัณเฑาะว์, โทน, รำมะนา, โทนชาตรี, กลองสองหน้า, เปิงมางคอก, กลองมังคละ

 เครื่องเป่า 
 ขลุ่ย ได้แก่ ขลุ่ยหลิบ, ขลุ่ยเพียงออ, ขลุ่ยอู้
 ปี่ ได้แก่ ปี่ใน, ปี่นอก, ปี่ไฉน, ปี่ชวา, ปี่มอญ, ปี่จุม

 เพลงดนตรีไทย 
แบ่งได้เป็น 4 ประเภท

 เพลงหน้าพาทย์ ได้แก่เพลงที่บรรเลงประกอบเคลื่อนไหวหรือเปลี่ยนแปลงต่าง ๆ ทั้งของมนุษย์ ของสัตว์ ของวัตถุต่าง ๆ และอื่น ๆ 
 เพลงขับร้อง ที่เรียกว่าเพลงขับเก่งร้องก็ด้วยบรรเลงรับจากการร้อง คือ เมื่อคนร้องได้ร้องจบไปแล้วแต่ละท่อน ดนตรีก็ต้องบรรเลงรับในท่อนนั้น ๆ โดยบังโฟมมักเป็นเพลงอัตรา 3 ชั้นและเพลงเถา เช่น เพลงจระเข้หางยาว 3 ชั้น เพลงสี่บท 3 ชั้น และเพลงบุหลันเถา เพลงสิบสองภาษา เป็นต้น
 เพลงละคร หมายถึงเพลงที่บรรเลงประกอบการแสดงโขน ละคร และมหรสพต่าง ๆ ซึ่งหมายเฉพาะเพลงที่มีรัองและดนตรีรับเท่า นั้น เพลงละครได้แก่เพลงอัตรา 2 ชั้น เช่น เพลงเวสสุกรรม เพลงพญาโศก หรือชั้นเดียว เช่น เพลงนาคราช เพลงตะลุ่มโปง เป็นต้น 
 เพลงเบ็ดเตล็ด ได้แก่ เพลงเล็ก ๆ สั้น ๆ สำหรับใช้บรรเลงเป็นพิเศษ เช่น บรรเลงต่อท้ายเพลงใหญ่เป็นเพลงลูกบท หรือเพลงภาษา ต่าง ๆ ซึ่งบรรเลงเพื่อสนุกสนาน
# กลุ่มภาษามอญ-เขมร
กลุ่มภาษามอญ-เขมร เป็นกลุ่มของภาษาพื้นเมืองในแถบอินโดจีน อยู่ในตระกูลภาษาออสโตรเอเชียติกเช่นเดียวกับกลุ่มภาษามุนดาในอินเดีย การแบ่งกลุ่มย่อยของภาษาในกลุ่มนี้ ตามการแบ่งของ Diffloth ที่เขียนไว้ใน Encyclopedia Britannica เมื่อ พ.ศ. 2517 แบ่งได้ดังนี้
 กลุ่มตะวันออก ได้แก่ภาษาเขมรที่ใช้พูดในกัมพูชา ภาคตะวันออกเฉียงเหนือของไทย และภาคใต้ของเวียดนาม ราว 15-22 ล้านคน กลุ่มภาษาเบียริกในภาคใต้ของกัมพูชา กลุ่มภาษาบะห์นาริก ในเวียดนาม กัมพูชาและลาว กลุ่มภาษากะตูในลาวภาคกลาง กลุ่มภาษาเวียตติกในเวียดนาม (66-73 ล้านคน)
 กลุ่มเหนือ ได้แก่ภาษากาสีในรัฐเมฆาลัย อินเดีย กลุ่มภาษาปะหล่องในชายแดนจีน-พม่า และภาคเหนือของไทย กลุ่มภาษาขมุในลาวภาคเหนือ กลุ่มภาษาม้งในเวียดนามและจีน กลุ่มภาษาปยูในจีน
 กลุ่มใต้ ได้แก่ภาษามอญในพม่าและไทย กลุ่มภาษาอัสเลียนในภาคใต้ของไทยและมาเลเซีย (มีสามกลุ่มคือ จาฮาอิก ซีนอยติก และ เซเมลาอิก) กลุ่มภาษานิโคบาร์ในหมู่เกาะนิโคบาร์
 กลุ่มที่จำแนกไม่ได้ ได้แก่กลุ่มภาษาบูกัน บูซินชัว เกเมียฮัวและกวนฮัวในจีน
# พระมหาธรรมราชา
พระมหาธรรมราชา เป็นตำแหน่งผู้ครองแคว้นสุโขทัยสามารถหมายถึง
 พระมหาธรรมราชาที่ 1 (ลิไท) -- พระมหากษัตริย์กรุงสุโขทัย
 พระมหาธรรมราชาที่ 2 (ลือไท) -- พระมหากษัตริย์กรุงสุโขทัย
 พระมหาธรรมราชาที่ 3 (ไสลือไท) -- พระมหากษัตริย์กรุงสุโขทัย
 พระมหาธรรมราชาที่ 4 (บรมปาล) -- พระมหากษัตริย์กรุงสุโขทัย
 สมเด็จพระมหาธรรมราชาธิราช สมเด็จพระสรรเพชญที่ 1 -- พระมหากษัตริย์กรุงศรีอยุธยา

ม
หมวดหมู่:ฐานันดรศักดิ์ไทย
# พรรคก้าวหน้า (พ.ศ. 2488)
พรรคก้าวหน้า เป็นพรรคการเมืองแรกของประเทศไทยที่กำเนิดขึ้นมา โดยที่ยังมิได้มีพระราชบัญญัติประกอบรัฐธรรมนูญว่าด้วยพรรคการเมืองแต่อย่างใด จึงมิได้เป็นพรรคการเมืองที่จดทะเบียนอย่างถูกต้องตามกฎหมาย หากแต่มีรัฐธรรมนูญให้การรับรอง มีหัวหน้าพรรค คือ หม่อมราชวงศ์คึกฤทธิ์ ปราโมช สมาชิกพรรคก้าวหน้าส่วนมาก อาทิ หม่อมราชวงศ์นิมิตรมงคล นวรัตน, พระยาโทณวณิกมนตรี (วิสุทธิ์ โทณวณิก), และ สส.ที่ได้รับเลือกตั้งนั้น เป็นกลุ่มบุคคลที่มีความคิดเห็นตรงข้ามกับคณะราษฎรหลายประการ และหลายคนได้เข้าร่วมกับกบฏบวรเดช และถูกจับกุม เมื่อพ้นโทษออกมาจึงได้ร่วมกันก่อตั้งพรรคขึ้น  ต่อมาใน ปี พ.ศ. 2489 ได้มีการตั้งพรรคประชาธิปัตย์ขึ้นมา พรรคก้าวหน้าจึงยุบเข้ารวมเป็นพรรคเดียวกัน

 รายชื่อสมาชิกสภาผู้แทนราษฎรในการเลือกตั้งเป็นการทั่วไป พ.ศ. 2489 
พรรคก้าวหน้ามีสมาชิกคนสำคัญที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ดังนี้

 บุคคลากรภายในพรรค 
 หัวหน้าพรรคก้าวหน้า 
 หัวหน้าพรรคก้าวหน้า ลำดับที่ รูป รายนาม  เริ่มวาระ  สิ้นสุดวาระ  ระยะเวลาดำรงตำแหน่ง 1100px พลตรี หม่อมราชวงศ์คึกฤทธิ์ ปราโมช 22 มีนาคม พ.ศ. 2488 6 เมษายน พ.ศ. 2489
# โบอิง วาย1
โบอิง วาย1 เป็นโครงการของฝ่ายผลิตเครื่องบินพาณิชย์โบอิง เพื่อทดแทนเครื่องบินรุ่น 737-700, 737-800, 737-900 และ757-200 นอกจากนี้ยังอาจจะทดแทนเครื่องบินรุ่น 717 และ737-600 ด้วยเช่นกัน

 การพัฒนา 
โบอิง วาย1 หรืออาจจะรู้จักกันในอีกชื่อว่า 737RS (737 Replacement Study) เป็นหนึ่งในโครงการเยลโลสโตน ที่พัฒนาเครื่องบินรุ่นใหม่ขึ้นมาทดแทนเครื่องรุ่นเก่า เช่น การนำเอาวัสดุคอมโพสิตเป็นวัตถุดิบทำลำตัวเครื่องบิน หรือการพัฒนาเครื่องยนต์โทรโบแฟนที่มีประสิทธิภาพมากขึ้น ซึ่งมี 787 เป็นเครื่องแบบแรกจากโครงการที่เริ่มผลิตออกจำหน่ายในเชิงพาณิชย์

ในด้านของแอร์บัส ก็กำลังพัฒนาเครื่องรุ่นใหม่ แอร์บัส เอ็นเอสอาร์ เพื่อแข่งขันกับ วาย1 เช่นกัน

 เครื่องบินที่ใกล้เคียงกัน 
 รุ่นที่ใกล้เคียงกัน 
 โบอิง 787
 โบอิง 777

 เครื่องบินที่คล้ายกัน 
 แอร์บัส เอ็นเอสอาร์

 แหล่งข้อมูลอื่น 
 Not if... but when จาก Fight International, วันที่ 6 กรกฎาคม พ.ศ. 2548 
   จาก Fight International, วันที่ 7 กุมภาพันธ์ พ.ศ. 2549 
 โบอิงยืนยันการศึกษาเครื่องบินทดแทน 737 จาก Fight International, วันที่ 3 มีนาคม พ.ศ. 2549 
 Boeing dream of futristic jets จาก ซีแอตเทิลไทม์, วันที่ 18 พฤษภาคม พ.ศ. 2549 
 โบอิงกำลังศึกษาเครื่องบิน 2 แบบ ที่จะทดแทน 737  จาก รอยเตอร์ ในยูเอสทูเดย์, วันที่ 13 กันยายน พ.ศ. 2549 

วาย1

en:Boeing Yellowstone Project#Yellowstone projects
# ศาสนาพุทธในประเทศนิการากัว
พุทธศาสนาในประเทศนิการากัว เริ่มต้นขึ้นในศตวรรษที่ 19 มีการอพยพของชาวจีนโพ้นทะเลมาตั้งถิ่นฐานในประเทศนิการากัว ในปัจจุบันในประเทศนิการากัวมีชาวพุทธประมาณ 0.1% ซึ่งมีจำนวนน้อยมาก  และบางส่วนก็ได้หันไปนับถือศาสนาคริสต์ 

ประวัติ
ชาวพุทธกลุ่มแรกเริ่มเข้าสู่ประเทศนิการากัวในศตวรรษที่ 19 โดยชาวจีนโพ้นทะเล เริ่มต้นอพยพมา และส่วนมากชาวจีนโพ้นทะเลกลุ่มนี้อพยพมาจากกวางตุ้ง (广东)
# ภาพลวงตา
ภาพลวงตา  หมายถึง ภาพที่หลอกตาให้มองเห็นและรับรู้ผิดพลาดไปจากความเป็นจริง ส่วนใหญ่สายตาจะรับรู้ผิดพลาดเกี่ยวกับรูปทรง ขนาด และสี

ในบางครั้งตาของคนเราก็ไม่ได้เห็นสิ่งที่เป็นอยู่จริงเสมอไปและสามารถถูกหลอกได้ง่าย ตาและสมองของคนเราจะทำงานประสานกันอย่างใกล้ชิดมาก โดยตาทำหน้าที่รับภาพเข้ามา ส่วนสมองทำหน้าที่ประมวลผลและวิเคราะห์ว่าภาพที่รับเข้ามาเป็นภาพอะไร มีสีอะไร เป็นภาพเคลื่อนไหวหรือภาพนิ่ง เมื่อแสงจากวัตถุกระทบกับเลนส์ตาจะเกิดการหักเหและเกิดเป็นภาพจริงบริเวณจอตา (retina) และจอตาก็จะดูดซับและแปลงภาพให้เป็นสัญญาณไฟฟ้าส่งต่อไปยังสมอง

 สาเหตุของการเกิดภาพลวงตา 
สาเหตุที่คนเราเห็นภาพลวงตานั้นมาจากวิวัฒนาการของสมองด้านการประมวลผลภาพ หากสมองใช้เวลานานมากเกินไปในการประมวลผลภาพอาจจะทำให้เกิดผลเสียขึ้นได้ เช่น ถ้าเราขับรถอยู่และสมองต้องประมวลผลทุกสิ่งทุกอย่างที่เห็นทุก ๆ ครั้ง กว่าจะรับรู้ว่ามันคืออะไรและควรทำอย่างไร ก็คงจะขับรถชนมันไปก่อนแล้ว สมองจึงต้องใช้วิธีลัดทุกวิธีที่จะได้ผลลัพธ์ออกมาให้เร็วที่สุด มันจึงเชื่อมโยงสิ่งที่เห็นเข้ากับสมมติฐานจากประสบการณ์ประกอบเป็นสิ่งที่เรารับรู้

250px|thumb|right|ภาพลวงตาเกี่ยวกับสี ช่อง A มีสีเดียวกันกับช่อง B

สาเหตุของการเกิดภาพลวงตาสามารถแบ่งออกได้ดังนี้

 เกิดจากความสามารถในการกวาดสายตาในแนวดิ่งและแนวราบไม่เท่ากัน
 เกิดจากตา 2 ข้าง ส่งข้อมูลที่แตกต่างกันไปยังสมอง
 เกิดจากการเติมสิ่งหนึ่งสิ่งใด (Embeddedness)
 เกิดจากการเกิดมุมหรือ การตัดกันของเส้น (Angle of Intersection Lines)
 เกิดจากการเปรียบเทียบ หรือขนาดสัมพัทธ์ (Relative Size)
 เกิดจากสิ่งแวดล้อม
 เกิดจากการมองภาพด้วยนัยน์ตาทั้งสองข้าง
 เกิดจากเซลล์ประสาทตามีขีดจำกัดในการรับรู้
 เกิดจากสมบัติของแสง เช่น ภาพลวงตาที่เกิดจากการสะท้อนของแสง ทำให้ภาพมีขนาดใหญ่กว่าวัตถุของจริง

 ภาพแบบลวงตา 
 ภาพลวงตาตาราง
 ห้องเอมส์
 หน้าต่างสี่เหลี่ยมคางหมูเอมส์
 ลูกบาศก์เนกเกอร์
 ภาพลวงตาสีเดียวกัน
 ภาพลวงตาปอนโซ
 แจกันรูบิน
 ภาพลวงตาแซนเดอร์
 ภาพลวงตาผนังร้านกาแฟ
 ภาพลวงตาแจสตรอล
 ภาพลวงตาวุนต์
# ภาษาเลปชา
ภาษาเลปชา(อักษรเลปชา: ไฟล์:ᰛᰩᰵ་ᰛᰧᰶᰵ.SVG; Róng ríng)เป็นภาษาที่พูดโดยชาวเลปชา ในรัฐสิกขิม อินเดีย รวมทั้งบางส่วนของเนปาลและภูฏาน เขียนด้วยอักษรเลปชา ต้นกำเนิดของอักษรนี้ยังคลุมเครือ เริ่มแรกเขียนในแนวตั้งแบบเดียวกับอักษรจีน จัดเป็นภาษาท้องถิ่นในบริเวณที่ใช้พูด มีผู้พูดราว 50,000 คน
 ประชากร 
ภาษาเลปชาใช้พูดโดยชนกลุ่มน้อยในรัฐสิกขิม และรัฐเบงกอลตะวันตกรวมทั้งในเนปาลและภูฏาน ภาษานี้จัดเป็นภาษาดั้งเดิมก่อนการมาถึงของภาษาทิเบตและภาษาเนปาลี ผู้พูดภาษาเลปชามีหลายกลุ่ม โดยกลุ่มที่อยู่ในอินเดียมีมากกว่าเนปาลและภูฏาน โดยประมาณ คาดว่าผู้พูดภาษาเลปชามีประมาณ 53,000 คน โดยมีผู้พูดเป็นภาษาแม่ราว 30,000 คน
 การจัดจำแนก 
ภาษาเลปชาเป็นภาษาที่จัดจำแนกได้ยาก Van Driem (2001) เสนอว่าเป็นภาษาใกล้เคียงกับกลุ่มภาษามหากิรันตี ซึ่งเป็นกลุ่มย่อยของกลุ่มภาษาหิมาลัย ในอีกด้านหนึ่ง SILได้จัดให้ภาษาเลปชาอยู่ในกลุ่มภาษาหิมาลัย ซึ่งจัดเป็นกลุ่มพี่น้องกับภาษาทิเบต-กานุยรีภาษาเลปชาเป็นภาษาที่หลากหลาย มีรากศัพท์ที่ได้รับอิทธิพลจากภาษาอื่นๆหลายกลุ่ม  โดยเฉพาะภาษาเนปาลและภาษาสิกขิม
 ลักษณะ 
ภาษาเลปชาเป็นภาษาในกลุ่มภาษาทิเบต-พม่าที่ไม่มีวรรณยุกต์ แม้จะมีเครื่องหมายกำกับเสียงในอักษรเลปชา รากศัพท์เป็นคำพยางค์เดียว
 อักษรและการถอดเป็นอักษรโรมัน 
อักษรเลปชาเป็นการเขียนแบบพยางค์ ที่มีเครื่องหมายและการเชื่อมต่อ ในช่วงแรก อักษรเลปชาเขียนในแนวตั้ง ซึ่งแสดงอิทธิพลจากภาษาจีน  ก่อนที่จะมีอักษรเลปชา เคยเขียนด้วยอักษรทิเบต  มีการนำอักษรโรมันมาใช้กับภาษานี้ซึ่งมีหลายระบบ ทั้งระบบที่อิงตามภาษาอังกฤษ ภาษาฝรั่งเศส หรือภาษาเยอรมัน ซึ่งใช้โดยนักวิชาการชาวตะวันตก
 ไวยากรณ์  
การเรียงคำเป็นแบบประธาน-กรรม-กริยา ลักษณะของภาษาเป็นแบบรูปคำติดต่อทำให้คำในภาษาเลปชามี 1-2 พยางค์ นอกจากนั้นยังมีลักษณะของการกเกี่ยวพันในการบรรยายเหตุการณ์  ภาษาเลปชามีการกสำหรับนาม 2 การก มีคำนำหน้านามชี้เฉพาะ –re และการกกรรม –m เครื่องหมายอื่นๆแสดงด้วยปรบท
# ศูนย์ส่งดาวเทียมจิ่วเฉฺวียน
ศูนย์ส่งดาวเทียมจิ่วเฉฺวียน  เป็นสถานีปล่อยจรวดขนส่งดาวเทียมของประเทศจีน อยู่ในมณฑลกานซู่ ทางภาคตะวันตกเฉียงเหนือของจีน ห่างจากกรุงปักกิ่งประมาณ 1,600 กิโลเมตร
# โบอิงบิซิเนสเจ็ต
โบอิง บิซิเนส เจ็ต เป็นอากาศยานที่มีการตกแต่งพิเศษเป็นเครื่องบินส่วนตัว ผลิตร่วมกันระหว่างฝ่ายผลิตเครื่องบินพาณิชย์โบอิง และเจเนรัล อิเลคทริค โดยถือหุ้นส่วน 50/50

แรกเริ่มนั้นได้นำเอาเครื่องรุ่น 737 มาปรับการตกแต่งภายในใหม่ ด้วยสิ่งอำนวยความสะดวกต่างๆ นั่นคือ ห้องนอนใหญ่ ห้องอาบน้ำ ห้องประชุม/ห้องรับประทานอาหาร และห้องนั่งเล่น สำหรับการตกแต่งแบบมาตรฐาน ต่อมาภายหลังได้มีโครงการที่จะนำเอารุ่น โบอิง 777, โบอิง 787 และโบอิง 747-8 อินเตอร์คอนติเนนตัล มาใช้ด้วย และมีข้อเสนอให้ลูกค้าสามารถปรับเปลี่ยนการตกแต่งได้ตามความต้องการ

 รุ่น 
 เครื่องบินขนาดเล็ก 
 บีบีเจ หรือ บีบีเจ1 เป็นรุ่นที่นำเอาเครื่องรุ่น 737-700 และ 737-700ER ร่วมทั้งอุปกรณ์บางอย่างของ 737-800 มาปรับใหม่ แรกเริ่มจะประจำการในกองทัพอากาศสหรัฐอเมริกา ซึ่งมีชื่อเรียกว่า ซี-40 คลิปเปอร์
 บีบีเจ2 เป็นรุ่นที่นำเอาเครื่องรุ่น 737-800 มาปรับใหม่
 บีบีเจ3 เป็นรุ่นที่นำเอาเครื่องรุ่น 737-900ER มาปรับใหม่
 บีบีเจ ซี เป็นรุ่นที่คาดว่าจะเอาเครื่องรุ่น 737-700C  ซึ่งมีสัดส่วนห้องสินค้ามากกว่ารุ่นอื่นๆ ทำให้สามารถเปลี่ยนไปใช้เป็นเครื่องบินบรรทุกสินค้าได้ในทันที

 เครื่องบินขนาดใหญ่ 
 747 วีไอพี เป็นรุ่นที่จะนำเอาเครื่องรุ่น 747-8 มาปรับใหม่
 777 วีไอพี เป็นรุ่นที่จะนำเอาเครื่องรุ่น 777 มาปรับใหม่
 787 วีไอพี เป็นรุ่นที่จะนำเอาเครื่องรุ่น 787 มาปรับใหม่

โดยลูกค้าจะสั่งผลิตผ่านแผนกโบอิง บิซิเนส เจ็ต ให้มีการตกแต่งเป็นเครื่องบินส่วนตัว

ผู้ใช้
thumb|กองทัพอากาศออสเตรเลีย 737-700 BBJ ที่สนามบินวักก้าวักก้า
thumb|right|กองทัพของสาธารณรัฐคาซัคสถาน 737-700/BBJ
thumb|รัฐคูเวต 737-900/BBJ3 
thumb|right|737-700/BBJ ของสายการบินอาบูดาบี รอยัลเจ็ท

ผู้ใช้สถานะ VIP
โบอิงบิซิเนสเจ็ตส่วนใหญ่ดำเนินการโดยรัฐบาลสำหรับเครื่องบินขนส่งพิเศษในสหรัฐอเมริกา, ออสเตรเลียและแอฟริกา, รวมถึงโคลัมเบีย, ตุรกีและอินเดีย, สหรัฐอาหรับเอมิเรตส์, จอร์แดน, มาเลเซีย, แอฟริกาใต้หรือตูนิเซีย หรือยักษ์ใหญ่น้ำมันในตะวันออกกลางเช่นอาบูดาบี, ดูไบและซาอุดิอาระเบีย
  กองทัพอากาศออสเตรเลีย (2) เช่า BBJ737
 ฝูงบินที่ 34
  กองทัพอากาศเบลารุส (1) BBJ2 สำหรับเที่ยวบิน VIP ของรัฐบาล
  กองทัพอากาศโคลอมเบีย (1)
  กองทัพอากาศอินเดีย (3)
  ประธานาธิบดี (1)  BBJ2 สำหรับเที่ยวบิน VVIP ของรัฐบาล
  รัฐบาลคาซัคสถาน (1)
  รัฐบาลคูเวต (2)
  ประธานาธิบดี (1)
  กองทัพอากาศมาเลเซีย (1)
  กองทัพอากาศเม็กซิกัน (1) 787 สำหรับเที่ยวบิน VIP ของรัฐบาล
  กองทัพอากาศโมร็อกโก (2)
  รัฐบาลแห่งราชอาณาจักรเนเธอร์แลนด์ เริ่มในปี พ.ศ. 2562 (1)
 กองทัพอากาศไนเจอร์ (1) สำหรับเที่ยวบิน VIP ของรัฐบาล
  กองทัพอากาศไนจีเรีย (1)
  กองทัพอากาศโปแลนด์ สำหรับเที่ยวบิน VIP ของรัฐบาล, เริ่มในปี พ.ศ. 2563 (2 BBJ2)
  กาตาร์อามิริ (1)
  กองทัพอากาศแอฟริกาใต้ (1)
  รัฐบาลของประเทศตูนิเซีย (1)
  อาบูดาบีอามิริ (9), รอยัลเจ็ท (6) BBJ1 สำหรับเที่ยวบิน VIP ของรัฐบาลสำหรับเที่ยวบิน VIP ของรัฐบาล

 การจำหน่าย 
+ จนถึงเดือนธันวาคม พ.ศ. 2561 รุ่น        737  BBJ  MAX  757  767  777  787  744  748 ทั้งหมด สั่งซื้อ  16  169   21    5    8   13   15    3   11 261 ส่งมอบ  16  167    2    5    8   13   12    3   11 237 ในประจำการ  16  159    0    5    8    9    4    3    6 210

 เครื่องบินที่ใกล้เคียงกัน 
 รุ่นที่ใกล้เคียงกัน 
 โบอิง 737
 ซี-40 คลิปเปอร์
 โบอิง 787 
 โบอิง 747-8 

 เครื่องบินที่คล้ายกัน 
 แอร์บัส เอซีเจ
 แอร์บัส เอ 318 อีลีท
 บอมบาร์เดียร์ โกลบอล 5000
 บอมบาร์เดียร์ โกลบอล เอกซ์อาร์เอส
 เอ็มเบรเออร์ ลิเนียจ
 กัลฟ์สตรีม วี
# ทะเลอาหรับ
ทะเลอาหรับ  เป็นบริเวณทางเหนือของมหาสมุทรอินเดีย โดยทิศเหนือติดกับประเทศปากีสถาน, อิหร่าน และอ่าวโอมาน ทิศตะวันตกติดกับอ่าวเอเดน, ช่องการ์ดาฟูล และคาบสมุทรอาหรับ ทิศตะวันออกเฉียงใต้ติดกับทะเลแลกคาดิฟBanse, Karl, and Charles R. McClain. "Winter blooms of phytoplankton in the Arabian Sea as observed by the Coastal Zone Color Scanner." Marine Ecology Progress Series (1986): 201-211. ทิศตะวันตกเฉียงใต้ติดกับประเทศโซมาเลียPham, J. Peter. "Putting Somali piracy in context." Journal of Contemporary African Studies 28.3 (2010): 325-341. และทิศตะวันออกติดกับประเทศอินเดีย รวมมีพื้นที่ 3,862,000 ตารางกิโลเมตร (1,491,000 ตารางไมล์) และส่วนที่ลึกที่สุดลึก 4,652 เมตร (15,262 ฟุต) 

ประเทศที่ติดทะเลนี้
thumb|right|ทะเลอาหรับมองจากอวกาศ.
ประเทศที่ติดทะเลนี้ มีดังนี้:
 - ชายฝั่ง 2,500 กิโลเมตร
 - ชายฝั่ง 1,050 กิโลเมตร
# วาเนสซา เมย์
วาเนสซ่า เมย์ ตัน วรรณกร หรือ วาเนสซ่า-เม วรรณกร นิโคลสัน (, ; เกิด 27 ตุลาคม พ.ศ. 2521) เป็นที่รู้จักในชื่อ วาเนสซ่า-เม  เป็นนักไวโอลินลูกครึ่งไทย-สิงคโปร์

 ข้อมูลส่วนตัว 
วาเนสซ่าเกิดเมื่อวันที่ 27 ตุลาคม พ.ศ. 2521 ในประเทศสิงคโปร์ คุณพ่อเป็นคนไทยชื่อ วรพงษ์ วรรณกร ทำงานเป็นผู้จัดการโรงแรมเดอะพลาซ่าที่สิงคโปร์ ส่วนคุณแม่ชื่อ พาเมลา ตัน (Pamela Tan) เป็นคนจีนสิงคโปร์ มีอาชีพเป็นทนาย  แต่เมื่อเมย์อายุได้ 4 ปี แม่ก็ได้แต่งงานใหม่กับทนายความชาวอังกฤษชื่อ "เกรแฮม นิโคลสัน"  เธอจึงย้ายตามไปอยู่ที่ ลอนดอน

 ประวัติ 
วาเนสซ่าเริ่มเล่นเปียโน ตั้งแต่อายุ 3 ปี และเริ่มหันมาเล่นไวโอลิน เมื่ออายุได้ 5 ปี และเมื่ออายุ 8 ปี ก็ได้เข้าเรียนไวโอลินที่ Central  Conservatoire of China ที่กรุงปักกิ่ง ต่อมาเมื่ออายุ 11 ปี ก็ไปเข้าเรียนที่ราชวิทยาลัยดุริยางคศิลป์ (Royal College of Music) ในกรุงลอนดอน หลังจบการศึกษา วาเนสซาได้ทำงานเพลงและออกผลงานแรก "The Violin Player" เมื่อปี พ.ศ. 2538 เธอได้เป็นพรีเซ็นเตอร์รถยนต์มิตซูบิชิ แลนเซอร์ ในประเทศไทย และได้เดินทางมาแสดงคอนเสิร์ตโดยการสนับสนุนของบริษัทรถยนต์ดังกล่าว เมื่อวันที่ 6 ธันวาคม พ.ศ. 2539 ณ ศูนย์การประชุมแห่งชาติสิริกิติ์

นอกจากผลงานเพลง วาเนสซายังสนใจในการเล่นสกี โดยเริ่มเล่นสกีตั้งแต่อายุ 4 ปี เธอได้พยายามขอเป็นตัวแทนประเทศไทยเข้าแข่งขันกีฬาสกีลงเขาในโอลิมปิกฤดูหนาว 2010 แต่ติดปัญหาเรื่องการสละสัญชาติอังกฤษมาใช้สัญชาติไทย เธอได้ซื้อบ้านพักใกล้รีสอร์ทสกีในประเทศสวิตเซอร์แลนด์ เพื่อฝึกซ้อม กระทั่งในปี พ.ศ. 2557 วาเนสซาก็ได้รับสิทธิ์ลงแข่งขันอัลไพน์สกีในโอลิมปิกฤดูหนาว 2014 ที่ประเทศรัสเซีย ในฐานะนักกีฬาทีมชาติไทย โดยใช้ชื่อในการแข่งขันว่า "วาเนสซา วรรณกร"

 ผลงาน 
 อัลบั้ม 
 Violin (1990)
 Kids' Classics (1991)
 Tchaikovsky & Beethoven Violin Concertos (1991/1992)
 The Violin Player (1995)
 The Alternative Record from Vanessa-Mae (1996)
 The Classical Album 1 (November 12, 1996)
 China Girl: The Classical Album 2 (September 9, 1997)
 Storm (July 14, 1998)
 The Original Four Seasons and the Devil's Trill Sonata: The Classical Album 3 (February 16, 1999)
 The Classical Collection: Part 1 (2000)
 Subject to Change (July 17, 2001)
 The Best of Vanessa-Mae (November 5, 2002)
 The Ultimate (December 23, 2003)
 Choreography (2004)
 Xpectation (Jazz collaboration with Prince) (2004)

 อัลบั้มพิเศษ 
 The Violin Player: Japanese Release (1995)
 The Classical Album 1: Silver Limited Edition (January 1, 1997)
 Storm: Asian Special Edition (January 1, 1997)
 The Original Four Seasons and the Devil's Trill Sonata: Asian Special Edition (February 1, 1999)
 Subject to Change: Asian Special Edition (July 1, 2001)
 The Ultimate: Dutch Limited Edition (January, 2004)

 ผลงานเดี่ยว 
 "Toccata & Fugue" (1995)
 "Toccata & Fugue - The Mixes" (1995)
 "Red Hot" (1995)
 "Classical Gas" (1995)
 "I'm a-Doun for Lack O' Johnnie" (1996)
 "Bach Street Prelude" (1996)
 "Happy Valley" (1997)
 "I Feel Love Part 1" (1997)
 "I Feel Love Part 2" (1997)
 "The Devil's Trill & Reflection" (1998)
 "Destiny" (2001)
 "White Bird" (2001)
# ประตูหัตถ์พระเจ้า
ประตูหัตถ์พระเจ้า  เป็นการยิงประตูของดิเอโก มาราโดนา นักฟุตบอลชาวอาร์เจนตินา ในการแข่งขันฟุตบอลโลก 1986 รอบแปดทีมสุดท้ายระหว่างอาร์เจนตินากับอังกฤษ เมื่อวันที่ 22 มิถุนายน ค.ศ. 1986 ที่เมืองเม็กซิโกซิตี ประเทศเม็กซิโก

การทำประตูเกิดขึ้นเมื่อเริ่มครึ่งหลังไปได้ 6 นาที ประตูรวมอยู่ที่ 0-0 ดิเอโก มาราโดนาเข้าถึงบอลก่อนปีเตอร์ ชิลตัน ผู้รักษาประตูของอังกฤษ และได้ใช้มือซ้ายปัดลูกฟุตบอลเข้าประตูไป ซึ่ง อาลี บิน นัสเซอร์ กรรมการชาวตูนิเซียที่มองไม่เห็นการใช้มือได้ตัดสินให้ลูกนี้เป็นประตู

ผู้ชมและผู้เล่นคนอื่นๆ มองไม่เห็นการทำแฮนด์บอลของมาราโดนา ในภายหลังมาราโดนาได้กล่าวถึงประตูนี้ว่า "un poco con la cabeza de Maradona y otro poco con la mano de Dios" (ส่วนหนึ่งของการทำประตูมาจากหัวของมาราโดนาเอง อีกส่วนหนึ่งเป็นผลมาจากหัตถ์พระเจ้า) ประตูนี้จึงถูกเรียกว่า "หัตถ์พระเจ้า" นับแต่นั้นเป็นต้นมาและเป็นตำนานให้ผู้ที่ได้ดูในสมัยนั้นนำมาเล่าสู่รุ่นลูกรุ่นหลาน

ในเกมนั้นดิเอโก มาราโดนายังได้ยิงประตูที่ถูกยกย่องให้เป็น ประตูแห่งศตวรรษ ในประวัติศาสตร์ฟุตบอลโลก จบเกมอาร์เจนตินาชนะ 2-1
# เครื่องมือการเรียนรู้สมัยใหม่
เครื่องมือการเรียนรู้สมัยใหม่ เกิดขึ้นในยุคที่เทคโนโลยีพัฒนาก้าวหน้าขึ้นอย่างรวดเร็ว เทคโนโลยีสารสนเทศ ได้เข้ามามีบทบาทในการเรียนรู้ของมนุษย์สูงมาก  สื่ออิเล็กทรอนิกส์ต่าง ๆ เช่น โทรทัศน์  วีดิทัศน์  คอมพิวเตอร์ สามารถช่วยให้ผู้เรียนจำนวนมากที่กระจายกันอยู่ในพื้นที่ต่าง ๆ ของประเทศ ได้รับรู้และเรียนรู้ข่าวสารข้อมูลต่าง ๆ ได้อย่างกว้างขวางและทั่วถึง

 เครื่องมือ 
 เครื่องเล่นMP3
 IPTV
 E-Journal
 Tablet
 WBI/WBT(Web-Based Instruction/Web-Based Training)
 Virtual Learning
 Wiki
# ชิต สิงหเสนี
ชิต สิงหเสนี (5 กรกฎาคม พ.ศ. 2447 – 17 กุมภาพันธ์ พ.ศ. 2498) เป็นมหาดเล็กชาวไทย เริ่มเข้ารับราชการในรัชสมัยพระบาทสมเด็จพระปกเกล้าเจ้าอยู่หัว ต่อมาได้ถูกกล่าวหาว่ามีส่วนเกี่ยวข้องกับการสวรรคตของพระบาทสมเด็จพระปรเมนทรมหาอานันทมหิดล ทำให้ศาลฎีกาพิพากษาตัดสินโทษประหารชีวิต พร้อมกับจำเลยร่วม ได้แก่ บุศย์ ปัทมศริน และเฉลียว ปทุมรส ที่เรือนจำกลางบางขวาง

 ประวัติ 
ชิต สิงหเสนี เกิดเมื่อวันที่ 5 กรกฎาคม พ.ศ. 2447หนังสือที่ระลึกในงานฌาปนกิจศพ นายชิต สิงหเสนี เป็นบุตรของพระตำรวจเอก นายพลตรี พระยาอนุชิตชาญไชย (สาย สิงหเสนี) กับนางน้อม (สกุลเดิม สุวรรณทัต) มีพี่น้องร่วมบิดามารดากัน 4 คน ได้แก่วิถีแห่งเต๋า : ที่ระลึกงานพระราชทานเพลิงศพคุณหญิงสิริราชไมตรี จ.จ. (อนงค์ สิงหเสนี)
 นายชิต สิงหเสนี 
 คุณหญิงอนงค์ สิริราชไมตรี (ภริยาหลวงสิริราชไมตรี (จรูญ สิงหเสนี))
 นายสนาน สิงหเสนี 
 นางเสนาะ กุญชร ณ อยุธยา

นายชิตได้เป็นนักเรียนมหาดเล็กหลวงในรัชสมัยพระบาทสมเด็จพระมงกุฎเกล้าเจ้าอยู่หัว แล้วเริ่มเข้ารับราชการในตำแหน่งมหาดเล็กในตอนต้นรัชสมัยพระบาทสมเด็จพระปกเกล้าเจ้าอยู่หัว ดำรงตำแหน่งสุดท้ายคือมหาดเล็กห้องพระบรรทมของสมเด็จพระเจ้าอยู่หัวอานันทมหิดล 

นายชิตถูกกล่าวหาว่ามีส่วนเกี่ยวข้องกับการสวรรคตของพระบาทสมเด็จพระปรเมนทรมหาอานันทมหิดลในวันที่ 9 มิถุนายน พ.ศ. 2489 ศาลฎีกาได้พิพากษาให้นายชิตได้รับโทษประหารชีวิตห้องสมุดอิเล็กทรอนิกส์ศาลยุติธรรม. (ม.ป.ป.), คำพิพากษาศาลฎีกาคดีสวรรคต , ออนไลน์, เข้าถึงเมื่อ: ๑๑ กุมภาพันธ์ ๒๕๕๕ และถูกนำตัวไปประหารชีวิตพร้อมกับนายบุศย์ ปัทมศริน และนายเฉลียว ปทุมรส ซึ่งตกเป็นจำเลยร่วมในคดีเดียวกันที่เรือนจำบางขวาง เมื่อวันที่ 17 กุมภาพันธ์ พ.ศ. 2498 สิริอายุได้ 

ในเวลาต่อมาได้มีการวิเคราะห์และศึกษาเกี่ยวกับกรณีสวรรคต โดยพิจารณาจากพยานหลักฐานที่ปรากฏในภายหลังคดีได้รับการพิพากษา ทำให้เกิดข้อสันนิษฐานในหมู่ผู้ศึกษาเรื่องดังกล่าวว่า นายชิต สิงหเสนี พร้อมทั้งจำเลยร่วมอีก 2 คนที่ถูกประหารชีวิตพร้อมกัน อาจเป็นผู้บริสุทธิ์ในคดีนี้สุพจน์ ด่านตระกูล, ข้อเท็จจริงเกี่ยวกับท่านปรีดีฯ และกรณีสวรรคต, นิตยสารสารคดี, เมษายน พ.ศ. 2543

 ครอบครัว 
นายชิต สมรสกับนางชูเชื้อ (นามเดิม วลี กฤษณามระ)สัมภาษณ์คุณชูเชื้อ และ คุณผ่องพรรณ สิงหเสนี ภรรยาและลูกสาวของคุณชิต สิงหเสนี มีบุตรด้วยกัน 7 คน ดังนี้
 สมปอง สิงหเสนี
 ผ่องพรรณ สิงหเสนี
 พวงศรี สิงหเสนี
 วิลาสี สิงหเสนี
 ชวพร สิงหเสนี
 ชวันดา สิงหเสนี
 ลักษณา สิงหเสนี

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเหรียญรัตนาภรณ์

ลำดับสาแหรก

</center>
# เอมิเรตส์ สกายคาร์โก
เอมิเรตส์ สกายคาร์โก  เป็นสายการบินขนส่งสินค้า ซึ่งเป็นบริษัทลูกของเอมิเรตส์ สายการบินแห่งชาติของสหรัฐอาหรับเอมิเรตส์ ให้บริการเที่ยวบินขนส่งสินค้าไปยัง 84 จุดหมายปลายทาง ใน 46 ประเทศตารางเที่ยวบินขนส่งสินค้าของเอมิเรตส์ สกายคาร์โก และยังมีบริการการขนส่งไปกับเครื่องบินโดยสารเที่ยวบินปกติด้วยของเอมิเรตส์

 ฝูงบิน 
thumb|โบอิง 777เอฟของเอมิเรตส์ สกายคาร์โก
 ฝูงบินปัจจุบัน 
ณ เดือนกันยายน ค.ศ. 2024 เอมิเรตส์ สกายคาร์โกมีเครื่องบินประจำการในฝูงบินดังนี้:
+ ฝูงบินของเอมิเรตส์ สกายคาร์โก เครื่องบิน ประจำการ คำสั่งซื้อ  หมายเหตุโบอิง 777เอฟ115เช่าจากดูไบแอโรสเปซเอนเทอร์ไพรส์โบอิง 777-300อีอาร์เอสเอฟ—10รวม1115
เอมิเรตส์ สกายคาร์โกมีอายุฝูงบินเฉลี่ย 8.3 ปี
# รายชื่อประธานาธิบดีอินโดนีเซีย
รายชื่อผู้ดำรงตำแหน่งประธานาธิบดีของประเทศอินโดนีเซีย ตำแหน่งประธานาธิบดีนี้ได้รับการสถาปนาขึ้นในช่วงของการก่อตั้งประเทศอันเป็นผลมาจากรัฐธรรมนูญฉบับคณะกรรมการสืบสวนเพื่องานเตรียมความพร้อมสำหรับเอกราช (เบเปอูเปกา) ซึ่งเป็นธรรมนูญฉบับร่างเพื่อเตรียมพร้อมสำหรับการประกาศเอกราชของอินโดนีเซีย เคยใช้ในปี 2488 จากนั้นในวันที่ 18 สิงหาคม พ.ศ. 2488 รัฐธรรมนูญฉบับคณะกรรมการเตรียมความพร้อมสำหรับเอกราชอินโดนีเซีย (เปเปกาอี) อันเป็นฉบับที่ถูกร่างขึ้นในวันที่ 7 สิงหาคม พ.ศ. 2488 ก็ได้ถูกนำมาใช้อย่างถาวรแทนที่ฉบับเดิม โดยในรัฐธรรมนูญฉบับดังกล่าวได้เลือกซูการ์โนขึ้นดำรงตำแหน่งประธานาธิบดีเป็นคนแรกของประเทศ

 พรรคการเมือง 

 รายชื่อ 
# ประธานาธิบดีรับตำแหน่งพ้นตำแหน่งพรรค1100pxซูการ์โน18 สิงหาคม พ.ศ. 248812 มีนาคม พ.ศ. 2510 ซูการ์โนหมดอำนาจลงเมื่อ 11 มีนาคม พ.ศ. 2509 แต่เขายังไม่ถูกปลดออกจากตำแหน่งประธานาธิบดีไม่มี2100pxซูฮาร์โต12 มีนาคม พ.ศ. 251021 พฤษภาคม พ.ศ. 2541โกลการ์3100pxรุดดิน
ยูซุฟ
ฮาบีบี21 พฤษภาคม พ.ศ. 254120 ตุลาคม พ.ศ. 2542โกลการ์4100pxอับร์ระฮ์มันวาฮิด20 ตุลาคม พ.ศ. 254223 กรกฎาคม พ.ศ. 2544พรรคการตื่นตัวแห่งชาติ5100pxเมกาตี ซูการ์โนปูตรี23 กรกฎาคม พ.ศ. 254420 ตุลาคม พ.ศ. 2547พรรคประชาธิปไตยอินโดนีเซีย-การต่อสู้6100pxซูซีโล บัมบัง โยโน20 ตุลาคม พ.ศ. 254720 ตุลาคม พ.ศ. 2557ประชาธิปไตยอินโดนีเซีย7100pxโจโก วีโดโด20 ตุลาคม พ.ศ. 255720 ตุลาคม พ.ศ. 2567พรรคประชาธิปไตยอินโดนีเซีย-การต่อสู้8100pxปราโบโว ซูบียันโต20 ตุลาคม พ.ศ. 2567ปัจจุบันพรรคขบวนการอินโดนีเซียยิ่งใหญ่
# เหงียน มิญ เจี๊ยต
เหงียน มิญ เจี๊ยต  เป็นอดีตประธานาธิบดีเวียดนาม เกิดเมื่อ 8 ตุลาคม พ.ศ. 2485 และอดีตผู้นำพรรคคอมมิวนิสต์เวียดนาม ได้รับการเลือกตั้งจากรัฐสภาเวียดนาม ให้ดำรงตำแหน่งประธานาธิบดีเวียดนามเมื่อ 27 มิถุนายน พ.ศ. 2549

 ความสัมพันธ์กับสหรัฐ 
เหงียน มิญ เจี๊ยต เป็นประมุขแห่งรัฐคนแรกจากเวียดนามที่ไปเยือนสหรัฐ นับตั้งแต่สงครามเวียดนามได้สิ้นสุดลงเมื่อ 32 ปีก่อน ได้รับความสนใจจากสื่อและประชาคมธุรกิจในสหรัฐอย่างมาก